Stelideae 
Plantula ecellularis (unicellularis ?), ex corpore thallode, distincte limitato et in forma propria 
constanter occurente, formata. Variae Formae, adhuc inventae, in corporibus organicis, egregie in maximis 
Triletibus, omnes parasitice insident et per radiculas, in peculiari modo evolutas, cum substrato organico 
adhaerent. Natura vera organica Corpusculorum elucitur ex structura peculiariter explicita in Polis duobus 
Plantulae. Polus unus (Pars basalis) explicitur in ramulos, minutulos, breviores, qui, apicibus incrassatis, 
in capitulis minutissimis terminant. Totus complexus ramulorum minutissimorum comprehendit corpusculum 
subdilatatum, aut plana aut concava superficie inferiore substrato secundum formam substrati adpressum *). 
Polus alter explicitur in modo filamentoso-prolongato (Tricliostelium) aut in modo planitieformiter expanso 
(Sticliostelium), quae dispositio Thalli Tribum totum dividit in divisiones duas bene discernendas. Corporum 
in microspio visorum substantia apparet in conditione transparente et colore luteo-fusco usque luteo-pur- 
purascente. Substantia insolubilis est in solutione fervente kalii kaustici, in Acido Nitrico frigido et in 
Acido sulfurico, sed solubilis in fervente Acido Nitrico. Haud difficile possunt separata Specimina inclusa 
in carbone compacta per ferventem solutionem kalii kaustici. Substantia Corporis Stelidearum cum syste- 
mate 8 et 11 observata se ostendit homogenea, apicem lobulorum terminalium et basalium versus subtiliter 
granulata, in lobulis ultimis fonnarum complurium sunt observanda Corpora (Cellulae filiales?) imperfectius 
sejuncta. In omnibus Speciminibus Peripheria corporis se ostendit dupliciter conturata et linea subtilissima 
circumvelata. Neque in mensuris est observanda talis diversitas ac talis distantia in mensuris in formis propin- 
quis, qualis observitur in Trileteis. Altitudo formae maximae attingit 0,8 mm., minimae formae 0,053 mm. 
Plurimae formae adhuc observatae occurrunt in carbone compacta Rossiae Centralis, praesertim in carbone 
quae dicitur „Stigmarienkohle“. 
*) In prima Communicatione de bis plantulis „Ein neuer algoider Typus in der Stigmarienkohle von Kurakino 
(Russland)“. Flora 1883. Nr. 23. Tab. XIII. mihi fuit falsa opinio de natura vera plantulae et inprimis harum partium, 
quas exposui „kopfförmige Enden des Thallomes“; sed Plantulae postboc inventae in statu priori, adhuc connectae cum 
substrato, evidenter demonstrarunt connexionem organicam parasitularum cum substrato organico et naturam harum par¬ 
tium. Etiam de positione in Systemate ac de afiinitate verisimili cum Aigis certis (Pbycochromopbyceis) mihi fuit falsa 
opinio. 
9 * 
